CMRU .td_uid_2_61bc30f6024a9_rand.td-a-rec-img{text-align:left}.td_uid_2_61bc30f6024a9_rand.td-a-rec-img img{margin:0 auto 0 0} Madwar 50 tir ġew sparati lejn it-tyres ta' karozza li kienet qed tinstaq minn żagħżugħ ta' 24 sena fil-każ li seħħ fit-2 ta' Diċembru li għadda fil-Mellieħa. Fil-Qorti, il-pulizija spjegaw li huma kienu sitt persuni li ntbagħtu biex jinterċettaw liż-żagħżugħ li kien fl-inħawi tal-Mellieħa. Huma spjegaw li meta ordnaw lill-akkużat biex iwaqqaf il-karozza huwa ma waqafx. Fix-xhieda tagħhom il-pulizija spjegaw li huma kollha sparaw lejn it-tyres tal-karozza. Wieħed mill-pulizija qal li huwa spara 17-il tir u l-pulizija l-ieħor qal li spara 13-il tir. Il-pulizija l-oħra ma jafux kemm-il tir sparaw madankollu jikkalkulaw li bejniethom kollha sparaw 50 tir. Iż-żagħżugħ qiegħed jiġi akkużat b'attentat ta' qtil ta' dawn il-pulizija meta ntbagħtu biex jinterċettawh minħabba suspett ta' pussess ta' droga u arma tan-nar. Dwar it-tir sparati, il-pulzija spjegaw li ż-żagħżugħ saq għal fuqhom u ħabat ma' vann tal-pulizija u żewġ karozzi privati. F'dan il-każ iż-żagħżugħ intlaqat minn balla fil-pala ta' siequ. Il-pulzija spjegaw li minkejja l-attentat tagħhom biex iwaqqfu l-akkużat, huwa ħarab minn fuq il-post u saq lejn id-direzzjoni tal-Miżieb. Komplew li t-tfittxija għaż-żagħżugħ damet għaddejja madwar sitt sigħat. Wieħed mill-pulizija qal li meta nstab, l-akkużat kien ferut f'siequ u ma rreżistiex l-arrest. Żied li l-akkużat kien informa lit-tfajla tiegħu biex tgħid lill-pulzija fejn kien mistoħbi. Arrestat ir-raġel b'rabta mal-isparatura fil-Mellieħa Min-naħa tagħha d-difiża talbet għall-ħelsien mill-arrest tal-akkużat iżda l-prosekuzzjoni oġġezzjonat għal dan għax qalet li kien baqa' l-persuni pajżana biex jixhdu kif ukoll li kien għad fadalla tintraċċa persuna oħra. Id-difiża qalet li jekk il-pulizija ma jafux min hi l-persuna aħseb u ara kemm kien jaf l-akkużat. Il-Qorti laqgħet it-talba għall-ħelsien mill-arrest tal-akkużat fuq depożitu ta' €5,000 u garanzija personali ta' €40,000. Huwa jrid jiffirma tliet darbiet fil-ġimgħa fl-għassa taż-Żejtun. Il-każ ikompli fit-22 ta' Diċembru. L-avukat Franco Debono u Marion Camilleri dehru għall-akkużat. .td_uid_3_61bc30f602931_rand.td-a-rec-img{text-align:left}.td_uid_3_61bc30f602931_rand.td-a-rec-img img{margin:0 auto 0 0}